## El Consell aprova un conveni amb la Universitat de València per a difondre l’evidència científica relacionada amb la prevenció de drogodependències

*** Sanitat destinarà 50.000 euros a la Universitat de València per a la difusió del coneixement científic relacionat amb les addiccions
* El Pla de salut mental i addiccions 2024-2027 preveu que les accions estiguen secundades per l’evidència científica per a garantir la seua efectivitat

​​​​​​**

El Consell ha aprovat un conveni de col·laboració entre la Conselleria de Sanitat i la Universitat de València-Estudi General per a difondre l’evidència científica relacionada amb la prevenció i tractaments de les drogodependències.

A través d’este conveni, la Conselleria de Sanitat destinarà 50.000 euros a la Universitat de València perquè puga donar a conéixer els projectes o coneixements basats en l’evidència científica que estan relacionats amb les conductes addictives.

Un dels objectius de la Generalitat, a través del Pla de salut mental i addiccions 2024-2027, és que totes les accions relacionades amb els trastorns addictius o problemes de salut mental estiguen secundades per l’evidència científica, la qual cosa suposa una garantia per a la seua efectivitat.

A més, esta difusió del coneixement científic per part de persones expertes en la matèria suposa una ferramenta per als qui desenrotllen la seua labor en l’àmbit de la salut mental i tractament o prevenció de les addiccions.

Fecha: 22/10/2024